open-index/open-wikipedia-markdown huggingface dataset:
Δημοσθένης Ιασονίδης

Ο **Δημοσθένης Ιασονίδης** (19;; - 1978) ήταν Έλληνας γεωπόνος. Διετέλεσε νομάρχης σε πολλούς νομούς της Ελλάδας και πολιτεύτηκε με το ΠΑΣΟΚ.

## Βιογραφία
### Νεανικά χρόνια και σπουδές
Γεννήθηκε στην Ορντού του Πόντου.

### Πολιτική σταδιοδρομία
Έγινε Νομάρχης Καβάλας το 1965 και  παρέμεινε στην Καβάλα ως τον Δεκέμβριο του ίδιου χρόνου. Από τις 23 Νοεμβρίου 1965 ως τις 28 Μαρτίου 1967 διατέλεσε Νομάρχης Σερρών και έπειτα Νομάρχης Γρεβενών ως την απόλυσή του τον Μάιο του 1967 από τη χούντα.

Στις εκλογές του 1974 ήταν υποψήφιος βουλευτής με το νεοσύστατο ΠΑΣΟΚ στην εκλογική περιφέρεια Β΄ Αθηνών χωρίς να εκλεγεί, καθώς συγκέντρωσε 1.951 ψήφους.

Απεβίωσε στην Αθήνα το 1978 και κηδεύτηκε στις 18 Μαρτίου από τον ιερό ναό της Μητρόπολης. Κατέλιπε τη σύζυγό του, Ελένη, και έναν γιο, τον Γιάννη.

## Παραπομπές


## Πηγές
* 

Κατηγορία:Έλληνες γεωπόνοι
Κατηγορία:Νομάρχες Γρεβενών
Κατηγορία:Νομάρχες Καβάλας
Κατηγορία:Νομάρχες Σερρών
Βραχαμίας

Ο **Βραχαμίας**, απόδοση του ονόματος *Βραχάμ* από τους Βυζαντινούς, ήταν αρμενικής καταγωγής στρατηγός.

Ο Βραχαμίας είχε ορισθεί διοικητής του Θέματος Κύπρου περίπου το 965, άγνωστο πόσο έμεινε σε αυτή την θέση.

## Παραπομπές


Κατηγορία:Κυβερνήτες του Θέματος Κύπρου
Κατηγορία:Βυζαντινοί αρμενικής καταγωγής
Κατηγορία:Βυζαντινοί στρατηγοί
Κατηγορία:Βυζαντινοί του 10ου αιώνα
Κωνσταντίνος Φαφούτης

Ο **Κωνσταντίνος Φαφούτης** (1918-2009), ήταν Έλληνας δικαστικός που διετέλεσε εισαγγελέας του Αρείου Πάγου από το 1979 ως το 1985.

## Βιογραφικά στοιχεία
Γεννήθηκε στην Αμφιλοχία στις 7 Φεβρουαρίου 1918. Σπούδασε νομικά στο Πανεπιστήμιο Αθηνών. Διορίστηκε εισαγγελικός πάρεδρος σε ηλικία 27 ετών. Υπηρέτησε τη Δικαιοσύνη αρχικά ως προϊστάμενος της Εισαγγελίας Πρωτοδικών της πρωτεύουσας και το 1975 προήχθη σε αντεισαγγελέα εφετών και το 1979 σε εισαγγελέα του Αρείου Πάγου, υπηρετώντας ως το 1985, οπότε αποχώρησε λόγω συμπλήρωσης του ορίου ηλικίας.  Απεβίωσε σε ηλικία 91 ετών την 1η Ιουνίου 2009.  

## Συγγραφικό έργο
Εργασίες του (αγορεύσεις, γνωμοδοτήσεις) δημοσιεύτηκαν σε έγκριτα νομικά περιοδικά. Από τα σημαντικότερα θέματα με τα οποία ασχολήθηκε στις γνωμοδοτήσεις του ήταν το ιατρικό απόρρητο, η απόλυση με όρους και το κώλυμα ή μη του υπουργού Δικαιοσύνης στο να προτείνει να απονεμηθεί χάρη σε κατάδικο του οποίου ο ίδιος ήταν συνήγορος.

## Παραπομπές


Κατηγορία:Έλληνες δικαστικοί
Κατηγορία:Εισαγγελείς του Αρείου Πάγου
Κατάλογος μεγαλύτερων σεισμών

thumb|400px|Επίκεντρα των 358.214 σεισμών, ανάμεσα στα 1963 και 1998.
Αυτός ο κατάλογος περιέχει τους μεγαλύτερους σεισμούς στην ιστορία σε μέγεθος και σε αριθμό θυμάτων.

## Κατάλογος των ισχυρότερων σεισμών στην ιστορία ανά μέγεθος

## Κατάλογος των πιο θανατηφόρων σεισμών στην ιστορία

## Εξωτερικοί σύνδεσμοι
* Σεισμοί στην Ελλάδα 

## Παραπομπές

Κατηγορία:Γεωλογία
Κατηγορία:Σεισμοί
Μπνέι Μπρακ

Το **Μπνέι Μπρακ** ή **Μπένε Μπεράκ** (, προφέρεται Μπενέι Μπρακ) είναι πόλη που βρίσκεται στη μεσογειακή παράκτια πεδιάδα του Ισραήλ, ανατολικά και σε πολύ μικρή απόσταση από το Τελ Αβίβ. Είναι κέντρο των Χαρεντί (υπερορθόδοξων ακολούθων του ιουδαϊσμού), οι οποίοι αποτελούν τη πλειοψηφία του πληθυσμού της πόλης. Έχει έκταση 709 εκταρίων (ή 1.752 στρέμματα), ή αλλιώς 7.088 τ.χλμ. Έχει πληθυσμό 204.639 κατοίκων το 2019. Είναι μια από τις φτωχότερες και πιο πυκνοκατοικημένες πόλεις του Ισραήλ, καθώς και η δέκατη πιο πυκνοκατοικημένη πόλη του κόσμου.

Η πόλη καταγράφει αλματώδη πληθυσμιακή ανάπτυξη, λόγω της υψηλής γεννητικότητας των Χαρεντί. Το 88% των ψηφοφόρων ψήφισε κόμματα των Χαρεντί στις εκλογές του Απριλίου 2019, ενώ, η μόνη γειτονιά του Μπνέι Μπρακ με πλειοψηφία μεταρρυθμιστών και παραδοσιακών Εβραίων είναι η Παρντές Κατς.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ισραήλ
Angry Birds Στέλλα

Το *Angry Birds Στέλλα* είναι μια φινλανδική τηλεοπτική σειρά κινουμένων σχεδίων που βασίζεται σε ολόκληρο το φορητό παιχνίδι όλων των συσκευών Angry Birds Stella που παράγεται από τη Rovio Entertainment. Το πρώτο επεισόδιο, "Ένα πιρούνι στη φιλία", προβλήθηκε στο Toons.TV την 1η Νοεμβρίου 2014. Η σειρά αφηγείται την ιστορία της Στέλλα, μαζί με τους φίλους της Λούκα, οικοδόμος. Γουίλοου, δημιουργικός ζωγράφος και καλλιτέχνης με έργα τέχνης. Πόπη, μιας τρελά δυνατό ντράμερ. και η Ντάλια, ένας επιστήμονας, ένας συνολικός εγκέφαλος και μιά εφευρέτης καθώς παλεύουν να συγκρατήσουν την Γκέιλ, την πρώην φίλη της Στέλλα, Η Βασίλισσα των Γουρουνιών.

## Χαρακτήρες
* Στέλλα, Ροζ σε χρώμα - Ηγέτης του κοπαδιού, η Στέλλα περιγράφεται ως περιπετειώδης, άγριο φιλικό πουλί, γενναία και τολμηρή. Παρόλο που ήταν πολύ αναστατωμένη με την πρώην φίλη της Γκάλε για την αποχώρηση και την προδοσία της τελευταίας στο όνομα της ματαιοδοξίας, εξακολουθεί να θεωρεί την Γκέιλ φίλη της.
* Ντάλια, καστανή στο χρώμα και πολύ κουκουβάγια στην εμφάνιση - Ο εγκέφαλος ολόκληρου του κοπαδιού και μια έξυπνη εφευρετική εφευρετικότητα, αλλά μερικές από τις εφευρέσεις της συχνά πυρπολούν.
* Λουκά, γαλάζιο σε χρώμα και παρόμοια εμφάνιση με το Blues στο αρχικό παιχνίδι - Boyish στο κοπάδι και επίσης το νεότερο. Είναι πολύ παιχνιδιάρικο και ευφάνταστο, και, σε αντίθεση με τους άλλους, έχει ελάχιστη ή καθόλου κακή θέληση προς την Γκέιλ αφού η τελευταία έφυγε απ'το κοπάδι.
* Παπαρούνα, ανοιχτό κίτρινο χρώμα και μοιάζει κάπως με κοκτέιλ - Δυνατό και θορυβώδες, η Πόπη λατρεύει τη μουσική, αλλά ο θόρυβος που κάνει από τα κρουστά της συχνά ενοχλεί τους φίλους της, καθώς η Πόπη απολαμβάνει συχνά το σημείο δεν γνωρίζει τη ρακέτα που κάνει.
* Γουίλοου, Σκούρο μπλε χρώμα με φτερά που μοιάζουν με dreadlocks (τα περισσότερα από τα οποία είναι κρυμμένα κάτω από το ριγέ καπέλο της, ριγέ) - Πολύ ντροπαλή, ωστόσο, είναι πολύ ταλαντούχος καλλιτέχνης και ειδικεύεται στη ζωγραφική πορτρέτων.
* Γκέιλ, το σκούρο μωβ πουλί. Επίσης γνωστό ως η κακή πριγκίπισσα. - Ένα εγωιστικό και εξαιρετικά μάταιο πουλί, κάποτε ήταν στενή φίλη της Στέλλα. Άφησε το κοπάδι αφού ανακάλυψε ότι, σε αντίθεση με τους φίλους της, τα γουρούνια ήταν πρόθυμα να την έχουν ως βασίλισσα τους χωρίς ερώτησης και θα της απαντήσει κάθε ιδιοτροπία. Παρά την έξοδο από το κοπάδι, η Γκάλε παραμένει ιδιαίτερα παρακινημένη να κρατήσει την προσοχή των πρώην φίλων της, η οποία συχνά έρχεται σε άμεση σύγκρουση με το σύμπλεγμα της ανωτερότητάς της.

## Κυκλοφορίες
Η Sony Pictures Home Entertainment είναι ο διανομέας DVD για τη σειρά.

* Angry Birds Στέλλα: Πρώτος Κύκλος (1 Δεκεμβρίου 2015)
* Angry Birds Στέλλα: Δεύτερος Κύκλος (1 Μαρτίου 2016)

## Παραπομπές


## Εξωτερικοί σύνδεσμοι
* 

Κατηγορία:Angry Birds
Κατηγορία:Τηλεοπτικές σειρές
Κατηγορία:Τηλεοπτικές σειρές κινουμένων σχεδίων
Γουρουνο-ιστορίες

Το *Γουρουνο-ιστορίες* (αγγλικά: **Piggy Tales**) είναι μια φινλανδική τηλεοπτική σειρά κινουμένων σχεδίων που βασίζεται σε Bad Piggies, μια απόπειρα του Angry Birds. Κινούμενη σε στυλ που μοιάζει με πηλό animation, πριν από τη μετάβαση σε εικόνες που δημιουργούνται από υπολογιστή μετά την κυκλοφορία της ταινίας Angry Birds: Η Ταινία, η σειρά εστιάζει στη ζωή των minion pigs και δεν έχει διάλογο. Παρασκευάστηκε από τη Rovio Entertainment, με το γαλλικό στούντιο Cube Creative να παρέχει μέρος του animation.

Το Γουρουνο-ιστορίες έκανε πρεμιέρα το 2014 στο κανάλι Toons.TV μέσω των εφαρμογών Angry Birds και στον ιστότοπο Toons.TV. [5] [6] Η σειρά συνεχίστηκε το 2015 με τη δεύτερη σεζόν, με τίτλο Pigs at Work, [7] ακολουθούμενη από την τρίτη σεζόν, με τίτλο Third Act, το 2016. [8] Μια τέταρτη και τελευταία σεζόν, με τίτλο 4th Street, ξεκίνησε να προβάλλει επεισόδια το 2018. [9]

Από τον Ιούνιο του 2016, το σύνολο του προγράμματος είχε προβληθεί πάνω από 1 δισεκατομμύριο φορές. [8] Από τον Οκτώβριο του 2016, η σειρά, μαζί με το Angry Birds Toons και το Angry Birds Στέλλα, έχει προβληθεί σε περισσότερες από 200 περιοχές.

## Κυκλοφορίες
Η Sony Pictures Home Entertainment είναι ο διανομέας DVD για τη σειρά.

* Γουρουνο-ιστορίες: Πρώτος Κύκλος (1 Δεκεμβρίου 2015)
* Γουρουνο-ιστορίες: Δεύτερος Κύκλος (1 Μαρτίου 2016)
* Γουρουνο-ιστορίες: Τρίτος Κύκλος (11 Απριλίου 2017)
* Γουρουνο-ιστορίες: Τέταρτος Κύκλος (5 Δεκεμβρίου 2017)

## Παραπομπές

## Εξωτερικοί σύνδεσμοι
* 

Κατηγορία:Angry Birds
Κατηγορία:Τηλεοπτικές σειρές
Κατηγορία:Τηλεοπτικές σειρές κινουμένων σχεδίων
Rotel

Η **Rotel** είναι Ιαπωνική οικογενειακή εταιρεία κατασκευής high-end εξοπλισμού audio και video, όπως οικιακός κινηματογράφος, ενισχυτές, CD-players, tuners/streamers, κτλ. Η εταιρεία ιδρύθηκε το 1961. Στις αρχές της δεκαετίας του 1980, η Rotel ενώθηκε με το B&W Group, σχηματίζοντας στρατηγική συμμαχία, στην οποία αργότερα προσετέθη και η Classé Audio. Την εταιρεία δημιούργησε ο Tomoki Tachikawa, ενώ σήμερα διοικείται από τον ανιψιό του, Peter Kao.

Η εταιρεία άρχισε να λειτουργεί στα τέλη της δεκαετίας του 1950 με την επωνυμία Roland Electronics ως συναρμολογητής τηλεοράσεων για τη μάρκα Sylvania που λειτουργούσε στην ιαπωνική αγορά.

Κατά τη διάρκεια της δεκαετίας του 1960 επικεντρώθηκε σε προϊόντα ήχου και κατασκευής για γνωστές αμερικανικές εταιρείες hi-fi, συμπεριλαμβανομένων των Harman Kardon, HH Scott και Marantz, οι οποίοι θεωρούσαν την Ιαπωνία ως μια κερδοφόρα πηγή αξιόπιστων προϊόντων.

Το όνομά της εταιρείας άλλαξε σε Rotel μετά τη συγχώνευση της **Ro** (land Electronics) με τον Αμερικανό διανομέα (Mar) **tel** το 1971.

O δεσμός μεταξύ Rotel και B&W Group άρχισε νωρίς τη δεκαετία του 1980, με αποκλειστική διανομή στη Βόρεια Αμερική και στην Ευρώπη. Τα επόμενα 20 χρόνια, η Rotel διόρισε όλους τους διανομείς Bowers & Wilkins, παγκοσμίως. Το 2000, το B&W Group ίδρυσε τη Rotel Europe, με έδρα το Ηνωμένο Βασίλειο, ενσωματώνοντας όλες τις πωλήσεις και υποστήριξη της Rotel εκτός Βορείου Αμερικής.

Το μεγαλύτερο μέρος της έρευνας και του σχεδιασμού πραγματοποιείται στη Μεγάλη Βρετανία και η παραγωγή πραγματοποιείται στο εργοστάσιο στο Βόρειο Χονγκ Κονγκ. Η Rotel είναι γνωστή για την κατασκευή πολύ σταθερών τροφοδοτικών ενισχυτών, στον πυρήνα των οποίων βρίσκονται μετασχηματιστές δικής τους κατασκευής.

Το 2018, η Classé αποκτήθηκε από την Sound United, διακόπτοντας τους δεσμούς με το B&W Group.

To 2020, η Sumiko ανέλαβε διανομέας της Rotel στις ΗΠΑ.

Η Rotel διατηρεί ένα αποκλειστικό δίκτυο ειδικευμένων διανομέων hi-fi, παγκοσμίως.

Τα τελευταία 40 χρόνια, η Rotel έχει λάβει περισσότερα από 200 βραβεία σε όλο τον κόσμο και θεωρείται ως κορυφαίος ειδικός ήχου.

## Αναφορές

## Eξωτερικοί δεσμοί
*

Κατηγορία:Εταιρείες ηλεκτρονικών της Ιαπωνίας
Αετοχώρι Αρκαδίας

Το **Αετοχώρι** είναι μικρός οικισμός της Βόρειας Κυνουρίας στο Νομό Αρκαδίας. Απέχει 12 χιλιόμετρα από το Καστρί και 25 χιλιόμετρα από το Άστρος. Το 2011 αριθμούσε 19 κατοίκους. Μέχρι το 1955 είχε την ονομασία Γαλτενά.

Κύρια ασχολία των κατοίκων είναι η ελαιοκομία.

## Δημογραφία
### Πληθυσμιακή εξέλιξη

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)  

Κατηγορία:Δήμος Βόρειας Κυνουρίας
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Πάρνωνα
Αργύριος Γιαννίκης

Ο **Αργύριος Γιαννίκης** (9 Ιουλίου 1980, Νυρεμβέργη) είναι Έλληνογερμανός προπονητής ποδοσφαίρου. Είναι ο τωρινός προπονητής της Μόναχο 1860.

## Προπονητική σταδιοδρομία
Από το 2007 έως το 2016, ο Γιαννίκης είχε ρόλους στην Καρλσρούη ΣΚ, από προπονητής της ομάδα νέων έως βοηθός προπονητή στην πρώτη ομάδα. 

Στις 14 Οκτωβρίου 2017, εντάχθηκε ως πρώτος προπονητής στην Ροτ-Βάις Έσσεν. 

Τη σεζόν 2018-19, ήταν ο προπονητής της ΒΦΡ Άαλεν. 

Στις 8 Ιουνίου 2019, ο ΠΑΣ Γιάννινα ανακοίνωσε την πρόσληψη του Γιαννίκη.Στις 19 Μαΐου 2021, μετά το τέλος του αγώνα με τον Απόλλων Σμύρνης, ο ΠΑΣ Γιάννινα ανακοίνωσε ότι δεν θα συνεχίσει με τον ίδιο στον πάγκο. 

Στις 10 Οκτωβρίου 2021, ο Γιαννίκης υπέγραψε μονοετές συμβόλαιο με την ΑΕΚ. Το Δεκέμβριο του 2021, η ομάδα ανανέωσε το συμβόλαιο του μέχρι το 2024. Την 1η Μαρτίου 2022, η ΑΕΚ ανακοίνωσε την απόλυση του Γιαννίκη.   

Στις 10 Ιανουαρίου 2024, ο Γιαννίκης ανέλαβε την τεχνική ηγεσία της Μόναχο 1860.   

## Διακρίσεις

### ΠΑΣ Γιάννινα

* Σούπερ Λιγκ 2: 2019-20 

## Παραπομπές


## Εξωτερικοί σύνδεσμοι
* Προφίλ στο Transfermarkt.com

Κατηγορία:Έλληνες προπονητές ποδοσφαίρου
Κατηγορία:Γερμανοί προπονητές ποδοσφαίρου
Κατηγορία:Γερμανοί ελληνικής καταγωγής
Κατηγορία:Προπονητές ποδοσφαίρου Ροτ-Βάις Έσσεν
Κατηγορία:Προπονητές ποδοσφαίρου 3. Λίγκα Γερμανίας
Κατηγορία:Προπονητές ποδοσφαίρου ΒΦΡ Άαλεν
Κατηγορία:Προπονητές ποδοσφαίρου Π.Α.Σ. Γιάννινα
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως
Κατηγορία:Προπονητές ποδοσφαίρου Μόναχο 1860
Κωνσταντίνος Γούστης

Ο **Κωνσταντίνος Γούστης** (1925 -2001) ήταν Έλληνας οικονομολόγος που διετέλεσε υπουργός Εμπορίου στην κυβέρνηση Εθνικής Ενότητας.

## Βιογραφικά στοιχεία

Γεννήθηκε στην Κέρκυρα. Σπούδασε οικονομικά στην ΑΣΟΕΕ και εν συνεχεία συμπλήρωσε τις σπουδές του στη Σχολή Οικονομικών του Λονδίνου (LSE).

Υπήρξε συνεργάτης και οικονομικός σύμβουλος του Κωνσταντίνου Καραμανλή, μέλος της αντιπροσωπείας που επισκέφθηκε τις ΗΠΑ για την συνάντηση του πρωθυπουργού με τον Κένεντυ, τον Απρίλιο του 1961, βοηθός γενικού διευθυντή στη ΔΕΗ, πρόεδρος της Ελληνικής Εταιρείας Βιομηχανικών και Ματαλλευτικών Επενδύσεων Α.Ε.(ΕΛ.Ε.Β.Μ.Ε.) καθώς και υπουργός Εμπορίου (9 Οκτωβρίου - 21 Νοεμβρίου) στην υπηρεσιακή κυβέρνηση που οδήγησε την χώρα στις πρώτες εκλογές μετά την πτώση της Χούντας των Συνταγματαρχών. 
 

Ήταν παντρεμένος με την Αιμιλία Μαρσάν και είχαν αποκτήσει δύο παιδιά.

## Αναφορές


Κατηγορία:Έλληνες υπουργοί Εμπορίου
Κατηγορία:Έλληνες οικονομολόγοι
Λάκης Βασιλειάδης

Ο **Βασίλης (Λάκης) Βασιλειάδης** (10 Απριλίου 1985) είναι Έλληνας πολιτικός επιστήμων, πολιτικός, περιφερειακός σύμβουλος Κεντρικής Μακεδονίας και βουλευτής Πέλλας της Νέας Δημοκρατίας.

## Βιογραφικά Στοιχεία
Ο Λάκης Βασιλειάδης γεννήθηκε στα Γιαννιτσά, με καταγωγή από το Μάνδαλο Πέλλας, στις 10 Απριλίου 1985.

Σπούδασε στο Τμήμα Πολιτικών Επιστημών της Σχολής Οικονομικών και Πολιτικών Επιστημών του Αριστοτελείου Πανεπιστημίου Θεσσαλονίκης, όπου και δραστηριοποιήθηκε έντονα ως μέλος τη ΔΑΠ-ΝΔΦΚ. Ακολούθως, σπούδασε στη Νομικά στο Τμήμα Νομικής στο Πανεπιστήμιο Νεάπολις Πάφου.

Διετέλεσε Πρόεδρος της Νομαρχιακής Επιτροπής της ΟΝΝΕΔ Πέλλας από το 2010 έως το 2012 και αιρετό μέλος της Νομαρχιακής Διοικούσας Επιτροπής της Νέας Δημοκρατίας στον Νομό Πέλλας από το 2007 έως το 2013.

Στις Δημοτικές Εκλογές του 2010 εξελέγη Δημοτικός Σύμβουλος του Δήμου Πέλλας. Έχει διατελέσει Πρόεδρος επιτροπής διαβούλευσης για την κατάρτιση του Οργανισμού στο Δήμο Πέλλας, Αντιπρόεδρος Κοινωφελούς Επιχείρησης ΔΗΚΕΠΑ Δήμου Πέλλας καθώς επίσης Μέλος της επιτροπής για την οικονομική απογραφή του Δήμου, ενώ μέχρι και σήμερα είναι μέλος της Οικονομικής Επιτροπής και της Πρωτοβάθμιας Σχολικής Επιτροπής. Από το 2013 έως το τέλος της θητείας του τοποθετήθηκε Αντιδήμαρχος με καθ’ ύλη αρμοδιότητες που αφορούν την Οικονομική Υπηρεσία, τον Προγραμματισμό και την Ανάπτυξη, τη Διαφάνεια και Ηλεκτρονική Διακυβέρνηση του Δήμου Πέλλας.

Έχει δρστηριοποιηθεί και στον αθλητικό χώρο, όπου υπήρξε Πρόεδρος στην ποδοσφαιρική ομάδα «Δόξα Μανδάλου» και σήμερα είναι Πρόεδρος του «ΠΑΟΚ Γιαννιτσών» και παράλληλα μέλος του ΔΣ του Ναυτικού Ομίλου Γιαννιτσών.

Το 2014 εκλέγεται πρώτος σε σταυρούς Περιφερειακός Σύμβουλος Πέλλας με το συνδυασμό του Απόστολου Τζιτζικώστα και ανέλαβε καθήκοντα εντεταλμένου Περιφερειακού Συμβούλου για θέματα Ανάπτυξης, Υγείας , Περιβάλλοντος και Αθλητισμού́ καθώς επίσης και Οικονομικών και Πολιτικής Προστασίας της Π.Ε. Πέλλας, θέση την οποία διατήρησε έως και το 2019. Τον Μαΐου του 2019 επανεξελέγεται Περιφερειακός Σύμβουλος Πέλλας με το συνδυασμό του Απόστολου Τζιτζικώστα. 

Στις Εθνικές Εκλογές της 7ης Ιουλίου 2019 εκλέχθηκε Βουλευτής Πέλλας και κατά την πρώτη συνεδρίαση της Βουλής εκλέχθηκε Γραμματέας του Ελληνικού Κοινοβουλίου. Κατά την τρέχουσα Κοινοβουλευτική Περίοδο συμμετέχει στη Διαρκή Επιτροπή Εθνικής Άμυνας και Εξωτερικών Υποθέσεων, την Ειδική Μόνιμη Επιτροπή Ισότητας, Νεολαίας και Δικαιωμάτων του Ανθρώπου και την Υποεπιτροπή για την καταπολέμηση της Εμπορίας και της Εκμετάλλευσης των Ανθρώπων της Βουλής των Ελλήνων.

## Παραπομπές

## Εξωτερικοί σύνδεσμοι
* Επίσημη Ιστοσελίδα Λάκη Βασιλειάδη

Κατηγορία:Περιφερειακοί Σύμβουλοι Κεντρικής Μακεδονίας
Κατηγορία:Βουλευτές Πέλλας
Κατηγορία:Βουλευτές εκλεγμένοι με τη Νέα Δημοκρατία
Μητροπολίτης Σύμης, Τήλου, Χάλκης και Καστελλορίζου Χρυσόστομος Β΄

Ο **Μητροπολίτης Σύμης, Τήλου, Χάλκης και Καστελλορίζου Χρυσόστομος Β΄** (κατά κόσμον *Νικόλαος Πίτσης*, Κως, 31 Μαρτίου 1967) είναι Έλληνας θεολόγος και ιεράρχης του Οικουμενικού Πατριαρχείου, που διατελεί Μητροπολίτης Σύμης, Τήλου, Χάλκης και Καστελλορίζου από το 2018.

## Βιογραφικά στοιχεία
Ο Μητροπολίτης Χρυσόστομος Β΄ γεννήθηκε στην Κω στις 31 Μαρτίου 1967, όπου και ολοκλήρωσε την εγκύκλια εκπαίδευσή του.

Το 1981 άρχισε να σπουδάζει στην Αθωνιάδα Σχολή του Αγίου Όρους, από την οποία έλαβε και το απολυτήριο του λυκείου. Στη συνέχεια σπούδασε θεολογία στην Θεολογική Σχολή του Εθνικού και Καποδιστριακού Πανεπιστημίου Αθηνών.

Στις 25 Μαρτίου 1985 εκάρη μοναχός από τον καθηγούμενο της Ιεράς Πατριαρχικής και Σταυροπηγιακής Μονής Σταυρονικήτα, αρχιμανδρίτη Βασίλειο Γοντικάκη. Στις 8 Απριλίου 1991 χειροτονήθηκε διάκονος από τον Επίσκοπο Ροδοστόλου Χρυσόστομο, του οποίου υπήρξε και μαθητής. Χειροτονήθηκε πρεσβύτερος από τον Μητροπολίτη Σεβαστείας Δημήτριο στις 25 Σεπτεμβρίου 1995 στο Καθολικό της Ιεράς Μονής Σταυρονικήτα.

Το 1998 επέστρεψε στην Κω, όπου και τοποθετήθηκε ιερατικός προϊστάμενος του Ιερού Ναού Αγίου Παύλου στο Λινοπότι, τον οποίο και ανακαίνισε εκ βάθρων, οικοδομώντας τον Ιερό Ναό - Βαπτιστήριο Αγίου Ιωάννου του Χρυσοστόμου. Ακολούθως, το 2004, διορίσθηκε ιερατικός προϊστάμενος του Ιερού Ναού Αγίας Παρασκευής Κω και διορίστηκε πρωτοσύγκελλος της Ιεράς Μητροπόλεως Κώου και Νισύρου από τον Μητροπολίτη Κώου και Νισύρου Αιμιλιανό. Το 2009, με την εκλογή του νέου Μητροπολίτη Κώου και Νισύρου Ναθαναήλ, παρέμεινε στη θέση του Πρωτοσύγκελλου της Μητροπόλεως.

Στις 7 Φεβρουαρίου 2018 εξελέγη από την Αγία και Ιερά Σύνοδο του Οικουμενικού Πατριαρχείου Μητροπολίτης Σύμης, Τήλου, Χάλκης και Καστελλορίζου. Στις 11 Φεβρουαρίου 2018 χειροτονήθηκε επίσκοπος από τον Οικουμενικό Πατριάρχη Βαρθολομαίο στον Πατριαρχικό Ναό Αγίου Γεωργίου, στο Φανάρι. Ενθρονίστηκε στον Μητροπολιτικό Ναό Τιμίου Προδρόμου Σύμης στις 17 Μαρτίου.

## Παραπομπές

## Εξωτερικοί σύνδεσμοι
Ιστοσελίδα Ιεράς Μητροπόλεως Σύμης, Τήλου, Χάλκης και Καστελλορίζου

Χρυσοστομος Β
Κατηγορία:Έλληνες θεολόγοι
Κατηγορία:Ιεράρχες του Οικουμενικού Πατριαρχείου
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Βόμβα Τσαρ

Η Σοβιετική βόμβα υδρογόνου **RDS-220** (κωδικό όνομα *Ιβάν* ή *Βάνια*), γνωστή ως **Βόμβα Τσαρ** (, προφορά: Τσάρ(ι) 'μπόμπα, που σημαίνει "βόμβα Τσάρος" ή Βασιλιάς των Βομβών), ήταν το ισχυρότερο πυρηνικό όπλο που δημιουργήθηκε και δοκιμάστηκε. Δοκιμάστηκε στις 30 Οκτωβρίου 1961, ως πειραματική επαλήθευση των αρχών υπολογισμού και των σχεδιασμών θερμοπυρηνικών όπλων πολλών σταδίων. Είναι ο ισχυρότερος εκρηκτικός μηχανισμός που έχει πυροδοτήσει ποτέ άνθρωπος.

Η βόμβα πυροδοτήθηκε σε υψόμετρο 4.000 μέτρων πάνω από το ακρωτήριο Σουχόι Νος ("Ξηρή Μύτη"), το οποίο βρίσκεται στη νήσο Σέβερνι της Νόβαγια Ζεμλιά, 15 χιλιόμετρα από το κόλπο Μιτιούσιχα βόρεια του στενού Ματότσκιν. Η έκρηξη ήταν μυστική αλλά εντοπίστηκε από αμερικανικές μυστικές υπηρεσίες, αφού οι ΗΠΑ είχαν στείλει ένα αεροσκάφος KC-135R στην περιοχή που θα γινόταν η έκρηξη.

Οι ενδείξεις του εκρηξιομέτρου και άλλα δεδομένα υποστήριζαν ότι η βόμβα είχε ισχύ 58 μεγατόνων. Πριν το 1991, αυτή η αποδεκτή τιμή στην τεχνική βιβλιογραφία, αλλά τότε Σοβιετικοί επιστήμονες αποκάλυψαν ότι τα όργανά τους είχαν μετρήσει ισχύ 50 μεγατόνων. Καθώς είχαν τα δεδομένα της μέτρησης και πρόσβαση στον χώρο δοκιμής, ο δικός τους ισχυρισμός έχει γίνει δεκτός ως πιο αξιόπιστος. Στη θεωρία, η βόμβα θα είχε ισχύ άνω των 100 μεγατόνων, αλλά επειδή είχε ολοκληρωθεί η κατασκευή μόνο ενός πρωτοτύπου, δεν επιδείχθηκε ποτέ αυτή η ισχύς. Εξάλλου, λόγω της μόλυνσης και των λοιπών συνεπειών που θα προκαλούσε έκρηξη ισχύος άνω των 100 μεγατόνων, είχε αποφασιστεί μείωση της ισχύος της βόμβας στους 50 μεγατόνους. Επίσης ήταν 3.333 φορές μεγαλύτερη από τη βόμβα της Χιροσίμα.  

Οι εναπομείναντες κάλυκες της βόμβας εκτίθενται στο Ρωσικό Μουσείο Ατομικών Όπλων στο Σαρόφ και στο Μουσείο Πυρηνικών Όπλων στο Πανρωσικό Ερευνητικό Ινστιτούτο Τεχνικής Φυσικής στο Σνεζίνσκ.

## Παραπομπές

Κατηγορία:Πυρηνικά όπλα
Κατηγορία:Νόβαγια Ζεμλιά
Πηνελόπη Σχιζοδήμου

Η **Πηνελόπη Σχιζοδήμου** (1957) είναι Έλληνίδα ζωγράφος από τα Μεγάλα Καλύβια.

## Βιογραφικό

### Σπουδές και διδακτική καριέρα
Γεννήθηκε το 1957 στα Μεγάλα Καλύβια. Από το 1978 έως το 1982 έκανε καλλιτεχνικές σπουδές ζωγραφικής στο Καλλιτεχνικό Εντευκτήριο Βόλου με την Ντόρα Λιβανού. Από το 1981 έως το  1985 δίδαξε ζωγραφική στην Α’ βάθμια και Β΄ βάθμια εκπαίδευση. Από το 1998 έως το 2008 ζωγράφιζε με τον Θεόδωρο Πάντο. Το 2008 επέστρεψε στα Τρίκαλα όπου ζει και εργάζεται. Ανήκει στην καλλιτεχνική ομάδα Καρδίτσας "Τεχνοθύρα".

### Εκθέσεις
Το 1978 έκανε την πρώτη της έκθεση την οποία ακολούθησαν άλλες δέκα εκθέσεις στο εσωτερικό. Έχει συμμετάσχει και σε πλήθος ομαδικών εκθέσεων. Το 2000έκανε έκθεση στη Βοστώνη και το 2002 στις Βρυξέλλες. Από το 2002 συμμετέχει τακτικά στις εκθέσεις που γίνονται στη Μότολα της Ιταλίας. Είναι μέλος στην Γκαλερί ΣΥΝ στην Αθήνα.

### Έργο
Ασχολείται με τη ζωγραφική, τα ψηφιδωτά και τα βιτρό. Στη ζωγραφική ασχολείται με την τοπιογραφία, την προσωπογραφία, την ηθογραφία και με συμβολικά θέματα μέσα στα πλαίσια των παραστατικών τάσεων. Τα υλικά που χρησιμοποιεί είναι ακριλικά, λάδια, ακουαρέλες, σινική μελάνη, τέμπερες και κάρβουνο. Έχει βραβευτεί κατά καιρούς σε Πανελλήνιες εκθέσεις και από Πολιτιστικούς Συλλόγους.

## Αναφορές

* http://www.poppe.gr/viografiko.html .
* http://www.poppe.gr/ 
* https://www.lifo.gr/guide/arts/646

Κατηγορία:Έλληνες ζωγράφοι του 21ου αιώνα
Καπλαμάς

Ο **καπλαμάς**, ή αλλιώς *ξυλόφυλλο*, στην τεχνολογία ξύλου, αναφέρεται στα πολύ λεπτά φύλλα ξύλου τα οποία έχουν συνήθως πάχος μικρότερο από 3 χιλ. Η λέξη αυτή αποτελεί δάνειο από την τουρκική γλώσσα. Συνήθως (για διακοσμητικό καπλαμά) παράγεται βιομηχανικά σε πάχη μεταξύ 0,50 και 0,70 χιλιοστά.

Οι καπλαμάδες, στις περισσότερες περιπτώσεις, συγκολλούνται σε ξύλινες επιφάνειες ή πάνελ από μοριοσανίδα, ινοσανίδα μέσης πυκνότητας (MDF) για παραγωγή πάγκων, θυρών, παρκέτων, όπως επίσης και για μέρη επίπλων ή πορτάκια για κουζίνες. Επίσης, σε πιο μικρά πάχη (σε ξυλόφυλλα λεπτά) χρησιμοποιούνται σε μαρκετερί.

Οι κυριότεροι φυσικοί καπλαμάδες σήμερα παράγονται από διαφορετικά είδη ξύλου, όπως π.χ. πεύκα, ελάτη και ερυθρελάτη, οξιά, λεύκη, σημύδα, δεσποτάκι, καστανιά, κερασιά, λευκή και κόκκινη δρυ, σφενδάμι και άλλα τροπικά είδη (σίπο, μπέτε, σαπέλε κ.ά.).

## Παραπομπές


## Εξωτερικοί σύνδεσμοι
* 
* 
* Επεξεργασία επιφανειών
* Παρουσίαση (Ξυλόφυλλα), του δρ. Χαρ. Λυκίδη

Κατηγορία:Ξύλο
Κατηγορία:Τεχνολογία ξύλου
Κατηγορία:Προϊόντα ξύλου
Ροζέρ Σουνιέ Πασκέτ

Η **Ροζέρ Σουνιέ ι Πασκέτ** (, γεν. στις 26 Αυγούστου 1960) είναι Ανδορρανή πολιτικός, τρέχουσα και πρώτη γυναίκα κάτοχος του αξιώματος του Γενικού Συνδίκου του Γενικού Συμβουλίου, δηλαδή Πρόεδρος του Κοινοβουλίου της Ανδόρρας, από τις 3 Μαΐου 2019. 

Γεννήθηκε στην παλιά πόλη της Ανδόρρα λα Βέλια στις 26 Αυγούστου 1960 και σπούδασε Παιδαγωγικά το 1980 και Καταλανική Φιλολογία στο Πανεπιστήμιο της Βαρκελώνης από όπου αποφοίτησε το 1983. 

Υπήρξε πρέσβης στη Σουηδία μεταξύ 1999 και 2005, και στη Νορβηγία και στη Ισλανδία από το 2000 έως το 2005. Στις 13 Μαΐου 2011 ορίστηκε Υπουργός Παιδείας και Πολιτισμού, έως τις 7 Απριλίου 2015, όταν τη διαδέχθηκε ο Έρικ Ζόβερ. 

## Παραπομπές


Κατηγορία:Γενικοί Σύνδικοι του Γενικού Συμβουλίου (Ανδόρρα)
Γκρούμπεσα Μπρανισλαβλίεβιτς

Ο **Γκρούμπεσα Μπρανισλαβλίεβιτς** (πέθανε το 1125) ήταν πρίγκιπας και ηγεμόνας της Διόκλειας του Μπαρ  και της Ζέτας, υποτελής της Βυζαντινής αυτοκρατορίας με τον τίλο του **προνιάριου** από το 1118 έως το 1125. 

Αφού η Βυζαντινή Αυτοκρατορία νίκησε τον σέρβο βασιλιά Τζόρτζε Μπόντινοβιτς το 1118 κατέλαβε πολλές περιοχές, διόρισε στην Αρχοντία της Διόκλειας *άρχων* τον Γκρούμπεσα. Οι Βυζαντινοί του έδωσαν στρατό για να αντιμετωπίσει τον Τζόρτζε Μπόντινοβιτς όταν διεκδικούσε εκ νέου την περιοχή. Ο Γκρούμπεσα βασίλευσε μέχρι το θάνατό του το 1125, όταν ηττήθηκε από τον Τζόρτζε όπου ανακατέλαβε την Διόκλεια. Είναι θαμμένος στην Εκκλησία του Αγίου Γεωργίου στο Μπαρ. Αργότερα αδελφός του Γκράντινια κατέλαβε από τον Τζόρτζε την Διόκλεια εκ μέρους των Βυζαντινών και διοίκησε την περιοχή.

## Παραπομπές


## Πηγές
* 
* 

Κατηγορία:Βυζαντινοί άρχοντες
Κατηγορία:Μονάρχες της Διόκλειας
Κατηγορία:Δυναστεία των Βογισλάβλιεβιτς
Γκράντινια Μπρανισλαβλίεβιτς

Ο **Γκράντινια Μπρανισλαβλίεβιτς** ήταν ηγεμόνας της Διόκλειας, υποτελής της Βυζαντινής αυτοκρατορίας με τον τίτλο του **προνιάριου** από το 1131 έως το 1142, και από το 1135 έως το 1146. Ο Γκράντιτα δεν αναφέρεται καθόλου στις βυζαντινές πηγές αλλά είναι γνωστός από το Χρονικό του Ιερέα της Διόκλειας. Ο Γκράντινια ήταν  γιος του πρίγκιπα  Μπράνισλαβ και ο αδελφός του Γκρούμπεσα.

Γύρω στο 1125, ο Γκράντινια, ήταν αντίπαλος του Τζόρτζε Μπόντινοβιτς θέλησε να επαναφέρει την περιοχή στην Βυζαντινή Αυτοκρατορία και στην εξουσία της οικογένειας του. Μετά τον δεύτερο πόλεμο με τους Βυζαντινούς, στον οποίο ο Βασιλιάς Τζόρτζε Μπόντινοβιτς ηττήθηκε και φυλακίστηκε στο προπύργιο του Ομπλίκ, οι Βυζαντινοί όρισαν τον Γκραντίνια ως κυβερνήτη της Διόκλειας, για να κυβερνήσει ως υποτελής. Ο Γκράντινια αναφέρεται στο χρονικό ότι  ήταν ευγενικός, ήρεμος, συμπονετικός και προστάτης των χήρων και των φτωχών. Η ισχύς και η εδαφική έκταση της Διόκλειας μειώθηκε κατά την εποχή της βασιλείας του. [5] Ο γιος του Ράντοσλαβ κληρονόμησε το θρόνο το 1146 .

Ο Γκράντινια σύμφωνα με τον Γκάβρο Σκριβάνιτς θάφτηκε στην Εκκλησία των Αγίων Σέργιου και του Βάκχου στη Μπογιάνα .

## Παραπομπές


## Πηγές
* 
* 
* 
* 
* 
* 
* 
* 

Κατηγορία:Βυζαντινοί άρχοντες
Κατηγορία:Μονάρχες της Διόκλειας
Κατηγορία:Δυναστεία των Βογισλάβλιεβιτς
Ράντοσλαβ της Διόκλειας

Ο **Ράντοσλαβ** ( Радослав ) ήταν πρίγκιπας της Διόκλειας (Ντούκλια) από το 1146 έως το 1149 υποτελής της Βυζαντινής Αυτοκρατορίας σαν *άρχων* κυβερνήτης της περιοχής. Ως ο μεγαλύτερος γιος, διαδέχτηκε τον πατέρα του Γκράντινια μετά το θάνατο του το 1146.. Όταν έγινε κυβερνήτης επισκέφτηκε στην Κωνσταντινούπολη τον Βυζαντινό αυτοκράτορα Μανουήλ Α Κομνηνό για να αποτίσει φόρο τιμής και υποταγής στον αυτοκράτορα. Σε αντίθεση με τον πατέρα του που ήταν βασιλιάς, ο Ράντοσλαβ είχε τον τίτλο του πρίγκιπα (knez). Ο Ράντοσλαβ ξεκίνησε την κυριαρχία του σε μια εποχή που οι Σέρβοι της Ράσκα φιλοδοξούσαν να εντάξουν στην επικράτεια τους την Διόκλεια. Γιος του ήταν ο Μιχαΐλο Γ΄ της Διόκλεια.

Περίπου το 1148, η πολιτική κατάσταση στα Βαλκάνια διαιρέθηκε από δύο πλευρές, η μία ήταν η συμμαχία των Βυζαντινών και της Βενετίας, η άλλη των Νορμανδών και των Ούγγρων. Οι Νορμανδοί ήταν σίγουροι για τον κίνδυνο που θα έφερνε το πεδίο της μάχης από τα Βαλκάνια στην περιοχή τους στην Ιταλία . Ο Μανουήλ συμμάχησε επίσης με τους Γερμανούς αφού νίκησε τους Κουμάνους το 1148. Οι Σέρβοι, οι Ούγγροι και οι Νορμανδοί αντάλλαξαν απεσταλμένους, και αποφάσισαν ότι προς το συμφέρον των Νορμανδών ήταν να σταματήσουν τα σχέδια του Μανουήλ για ανάκτηση της Ιταλίας .

Οι Σέρβοι υπό τους αδελφούς Ούρος Β΄ Πρίμισλαβ και Ντέζα της Ράσκας εξεγέρθηκαν εναντίον των Βυζαντινών, όταν ο Μναουήλ βρισκόταν στην Αυλώνα σχεδιάζοντας μια επίθεση κατά μήκος της Αδριατικής, αυτή η εξέγερση αποτελούσε κίνδυνο για τον αυτοκράτορα αν επιτεθεί στην Ιταλία, καθώς οι Σέρβοι θα μπορούσαν να χτυπήσουν στις βάσεις της Αδριατικής . Στη συνέχεια, οι Σέρβοι επιτέθηκαν εναντίον του Ράντοσλαβ, ο οποίος ήταν υποτελής των Βυζαντινών . Ο Ράντοσλαβ απωθήθηκε στη νοτιοδυτική πλευρά της Διόκλειας στο Κότορ και διατήρησε μόνο την παράκτια περιοχή κρατώντας μόνο το ένα τρίτο της Διόκλειας . Ο Ράντοσλαβ ζήτησε βοήθεια από τον Αυτοκράτορα, ο οποίος του έστειλε βοήθεια από το Δυρράχιο . Αυτή τη στιγμή, το Χρονικό του Ιερέα της Διόκλειας τελειώνει, πιθανώς επειδή ο συγγραφέας του κειμένου είχε πεθάνει  και η τύχη του Ράντοσλαβ είναι άγνωστη.

## Παραπομπές


## Πηγές
* 
* 
* 
* 

Κατηγορία:Βυζαντινοί άρχοντες
Κατηγορία:Μονάρχες της Διόκλειας
Κατηγορία:Δυναστεία των Βογισλάβλιεβιτς
Ελαφρύς σιδηρόδρομος της Αντίς Αμπέμπα

Ο **Ελαφρύς Σιδηρόδρομος της Αντίς Αμπέμπα** (αμχ. የአዲስ አበባ ቀላል ባቡር) είναι σιδηροδρομικό μέσο μαζικής μεταφοράς στην Αντίς Αμπέμπα, Αιθιοπία. Είναι το πρώτο σύστημα ελαφρύ σιδηροδρόμου και μεταφορών υψηλής ταχύτητας στην Ανατολική και Υποσαχάρια Αφρική

Η πρώτη γραμμή συνολικού μήκους 17 χλμ. που διασχίζει το κέντρο της πόλης προς την βιομηχανική περιοχή στο νότιο μέρος της πόλης εγκαινίασε τις 20 Σεπτεμβρίου 2015 από τον πρώην πρωθυπουργό της Αιθιοπίας Χαϊλεμαριάμ Ντεσαλέ. Η δεύτερη γραμμή που διασχίζει την πόλη από τα δυτικά προς τα ανατολικά άνοιξε 9 Νοεμβρίου 2015. Το συνολικό μήκος των δύο γραμμών είναι 31,6 χλμ και με 39 σταθμούς. Η μέγιστη ταχύτητα των τρένων εκτιμάται να ανέλθει μέχρι 70 χλμ/ωρα.
250px|αριστερά|μικρογραφία|Συρμός
## Γραμμές

Το σύστημα περιέχει 10 υπέργειους, 28 επίγειους και μόνο έναν υπόγειο σταθμό το οποίο βρίσκεται στο κέντρο της πόλης στην πλατεία του Μενελίκ Β΄. Υπάρχουν δύο αμαξοστάσια: το πρώτο βρίσκεται δίπλα στον σταθμό Καλίτι (για μπλε γραμμή) και το δεύτερο μεταξύ σταθμών Μερί και Αγιάτ (για πράσινη γραμμή).

250px|αριστερά|μικρογραφία|Ο κύκλος και υπέργειο τμήμα της γραμμής

## Παραπομπές


Κατηγορία:Μεταφορές στην Αντίς Αμπέμπα
Κατηγορία:Τραμ στην Αιθιοπία
Χριστίνα Λουίζα του Έτινγκεν-Έτινγκεν

Η **Χριστίνα Λουίζα** (γερμ. *Christine Luise von Oettingen-Oettingen*, 20 Μαρτίου 1671 - 3 Σεπτεμβρίου 1747) από τον Οίκο του Έτινγκεν-Έτινγκεν ήταν κόρη του Πρίγκιπα του Έτινγκεν-Έτινγκεν και με τον γάμο της έγινε Δούκισσα του Μπράουνσβαϊγκ-Λύνεμπουργκ-Βόλφενμπυτελ.

## Βιογραφία
Ήταν η τρίτη κόρη του Αλβέρτου Ερνέστου Α΄ του Έτινγκεν-Έτινγκεν και της Χριστίνας Φρειδερίκης, κόρης του Έμπερχαρντ Γ΄ δούκα της Βυρτεμβέργης. 

Οι γάμοι των κορών της κανονίστηκαν από τον φιλόδοξο πεθερό της Αντώνιο Ούλριχ του Μπάουνσβαϊγκ-Βόλφενμπυτελ.

## Οικογένεια
Παντρεύτηκε τον Λουδοβίκο Ροδόλφ του Μπράουνσβαϊγκ-Λύνεμποργκ-Βόλφενμπυτελ και είχε τέκνα:
* Ελισάβετ Χριστίνα 1691-1750, παντρεύτηκε τον Κάρολο ΣΤ΄, Αρχιδούκα της Αυστρίας και Βασιλιά της Ουγγαρίας, Βοημίας & Γερμανίας. Κόρη τους ήταν η:
** Μαρία Θηρεσία 1717-1780, Βασίλισσα της Ουγγαρίας και Βοημίας.
* Καρλόττα Χριστίνα, παντρεύτηκε τον Αλεξέι Πετρόβιτς, Τσάρεβιτς της Ρωσίας. 
** Πέτρος Β΄ της Ρωσίας 1715-1730.
* Αντουανέττα 1696-1762, παντρεύτηκε τον Φερδινάνδο Αλβέρτο Β΄ του Μπράουνσβαϊγκ-Λύνεμπουργκ-Βόλφενμπυτελ.

## Πηγές
* Ingrao, Charles W.; Thomas, Andrew L. (2004). "Piety and Power: The Empresses-Consort of the High Baroque". In Campbell Orr, Clarissa (ed.). Queenship in Europe 1660-1815: The Role of the Consort. Cambridge University Press. pp. 107–130. ISBN 0-521-81422-7.

## Παραπομπές


Κατηγορία:Δούκισσες του Μπράουνσβαϊγκ-Βόλφενμπυτελ
Ραδεγόνδη των Βαλουά

Η **Ραδεγόνδη των Βαλουά** (Αύγουστος του 1428-19 Μαρτίου 1445), ήταν μια Γαλλίδα πριγκίπισσα, η μεγαλύτερη κόρη του Καρόλου Ζ΄ της Γαλλίας από τη σύζυγό του, Μαρία του Ανζού.
## Βιογραφία
Γεννήθηκε στην πόλη Σινόν τον Αύγουστο του 1428, όπως αποδεικνύεται από μια πράξη του Γενικού Ταμείου της Βασίλισσας με ημερομηνία 29 Αυγούστου του ίδιου έτους, αναφερόμενη στην «γέννηση που έγινε πρόσφατα στην πόλη Σινόν, της κυρία Ραδεγόνδης της Γαλλίας».

Η νεαρή πριγκίπισσα, η μεγαλύτερη κόρη του βασιλιά, βαφτίστηκε προς τιμήν της Αγίας Ραδεγούνδης, για την οποία ο πατέρας της είχε μια συγκεκριμένη λατρεία. Σύμφωνα με τον Christian de Mérindol, αυτή η επιλογή εξηγείται από λόγους πολιτικούς, ιστορικούς και θρησκευτικούς, σε αυτό το συγκεκριμένο πλαίσιο της ανάκτησης του βασιλείου της Γαλλίας: 

Είναι η μόνη πριγκίπισσα βασιλικού αίματος που έφερε αυτό το όνομα στη γενεαλογία των Καπέτων.

Στις 22 Απριλίου 1430, ο πατέρας της την υποσχέθηκε για γιάμο με τον Σισιγμούνδο, γεννημένο το 1427, γιο του Αρχιδούκα Φρειδερίκου της Αυστρίας, Κόμη του Τιρόλ.
## Το τέλος
Αρρώστησε στο Tours το 1445, ίσως από πλευρίτιδα που απέκτησε αφού επέστρεψε με τα πόδια από ένα προσκύνημα στη Βασιλική της Notre-Dame de l'Epine.
Πέθανε στις 19 Μαρτίου, σε ηλικία 16 ετών. Είναι θαμμένη στον καθεδρικό ναό του Tours-Saint-Gatien.

Ο αρραβωνιαστικός της, Σισιγμούνδος της Αυστρίας, παντρεύτηκε το 1449 την Ελεονώρα Στιούαρτ, κόρη του βασιλιά Ιακώβου Α΄ της Σκωτίας και της Ιωάννας Μπωφόρ.

## Πρόγονοι

## Παραπομπές

Κατηγορία:Πριγκίπισσες της Γαλλίας
Μαρουλάς

Ο Χάνδακας χτυπήθηκε άσχημα από επιδημίες. Επί τουρκοκρατίας το 1717 αποφασίστηκε οι λεπροί να απομακρύνονται από την πόλη. Μέχρι τότε φορούσαν επάνω τους κουδούνια, για να χτυπούν καθώς περπατούσαν και να προειδοποιούν τον κόσμο να μην τους πλησιάζει. Από το 1717 μέχρι το 1903, που άρχισε να λειτουργεί σαν λοιμοκαθαρτήριο η γνωστή Σπιναλόγκα, περνούσαν από αυτήν την πύλη, που ονομάστηκε γι αυτό το λόγο και πύλη Λαζαρέτο, για να καταλήξουν στο λοιμοκαθαρτήριο, την συνοικία του Μαρουλά, όπως ονομάστηκε και βρισκόταν κοντά στο πολύ γνωστό Καπετανάκειο σχολείο έξω από τα τείχη της παλιάς ενετικής πόλης.

Επι ενετοκρατίας στο χώρο αυτό, που ονομαζόταν κοιλάδα του Μαρουλά, βρισκόταν ένα βενετσιάνικο χωριό. Που ήταν πολύ κοντά στη θάλασσα και το λιμάνι. Οι βενετσιάνοι ήθελαν να διώξουν από εκεί τους κρητικούς κατοίκους, γιατί ασχολούνταν με το λαθρεμπόριο, και φοβόντουσαν ότι αν ερχόταν εχθροί από εκεί, θα τους βοηθούσαν , για να διώξουν τους Ενετούς. Τελικά το χωριό εγκαταλήφθηκε το 1648, όταν άρχισε η πολιορκία του μεγάλου Κάστρου. Εκεί εγκαταστάθηκαν οι Τούρκοι και από εκεί χτυπούσαν τον προμαχώνα της Σαμπιονάρας, τον προμαχώνα της άμμου, κατά την πολιορκία του μεγάλου κάστρου (1648-1699).
 
Από το 1717 εγκαταταστάθηκαν εκεί οι λεπροί ,σε ένα χώρο γεμάτος σπηλιές όπου μέσα εύρισκαν καταφύγιο. Έπαιρναν νερό από τα πηγάδια, δημιούργησαν έναν οικισμό εκει, διατηρούσαν κήπους και κοτέτσια, όμως κανένα προϊόν δεν τους επιτρεπόταν να πωλούν από τον φόβο της μετάδοσης της ασθένειας. Έτσι εκτός από ότι προϊόντα έβγαζαν , ζητιάνευαν στην πύλη αυτή του Λαζαρέτο, για να ζήσουν. Μπορούσαν να παντρεύονται μεταξύ τους και από το 1852 ο τούρκος διοικητής διέταξε να μοιράζουν από μία οκά ψωμί την ημέρα για κάθε άρρωστο, και από το 1890 τοποθετήθηκε και μία βρύση για να παίρνουν νερό. Η συνοικία ονομαζόταν και Μεσκινιά , από τον τούρκικο όρο μεσκίνης, που σημαίνει άθλιος, λεπρός. Μία από τις σπηλιές την μετέτρεψαν σε εκκλησία ,την Παναγία την Χρυσοπηγή και ο πρώτος ιερέας που λειτούρησε εκεί ήταν και αυτός λεπρός. Το 1852 μετρήθηκαν και ζούσαν 119 άτομα στην συνοικία του Μαρουλά και τα εννέα από αυτά δεν έπασχαν από τη Νόσο του Χάνσεν . Όποια παιδιά γεννιόταν και μεγάλωναν εκει, ακόμα κι αν δεν ήταν άρρωστα, έμεναν και ζούσαν και αυτά σε αυτή την συνοικία των λεπρών.

Σήμερα η συνοικία ονομάζεται Χρυσοπηγή.

## Παραπομπές


* Πύλη Μαρουλά (Αγίου Γεωργίου), https://www.cretanbeaches.com/el/πόλεις-της-κρήτης/πόλη-ηρακλείου/το-μεγάλο-κάστρο-του-χάνδακα-ηράκλειο-κάντια/πύλες-στα-τείχη-του-ηρακλείου/πύλη-αγίου-γεωργίου-λαζαρέτο
* Η πύλη του Αγίου Γεωργίου, https://www.explorecrete.com/Heraklion/GR01B-Heraklion-saint-george-gate.html

Κατηγορία:Ηράκλειο
Μητροπολίτης Σηλυβρίας Μάξιμος

O **Μητροπολίτης Σηλυβρίας Μάξιμος** (κατά κόσμον *Βγενόπουλος*, Πάτρα, 30 Απριλίου 1968) είναι Έλληνας θεολόγος και ιεράρχης του Οικουμενικού Πατριαρχείου Κωνσταντινουπόλεως, Μητροπολίτης Σηλυβρίας από το 2014.

## Βιογραφικά στοιχεία
Ο μητροπολίτης Μάξιμος γεννήθηκε στην Πάτρα το 1968. 

Εισήχθη στην Ανωτέρα Εκκλησιαστική Σχολή Αθηνών, από την οποία αποφοίτησε το 1989. Ακολούθως, σπούδασε θεολογία στην Ορθόδοξη Θεολογική Σχολή Βελιγραδίου, από την οποία έλαβε το πτυχίο του το 1995, ενώ τα επόμενα 5 χρόνια πραγματοποίησε σπουδές στο Πανεπιστήμιο του Λονδίνου, στο οποίο και υπέβαλε διδακτορική διατριβή με θέμα: Το Πρωτείο στην Εκκλησία από την Πρώτη στην Δεύτερη Βατικάνεια Σύνοδο: Μία Ορθόδοξη Προσέγγιση (τίτλος του αγγλικού πρωτοτύπου: Primacy in the Church from Vatican I to Vatican II: An Orthodox Perspective), αναγορευόμενος το 2002 διδάκτωρ θεολογίας, με την μελέτη του να αποσπά θετικές κριτικές διεθνώς και δημοσιεύτηκε το 2014 από τις πανεπιστημιακές εκδόσεις Northern Illinois University Press.

Χειροτονήθηκε διάκονος από τον μητροπολίτη Χαλκηδόνος Ιωακείμ στις 26 Δεκεμβρίου 1993 και πρεσβύτερος από τον μητροπολίτη Καλλιουπόλεως Στέφανο στις 26 Ιουλίου 2014. Υπηρέτησε ως κωδικογράφος της της αγίας και ιεράς Συνόδου του Οικουμενικού Πατριαρχείου (1995-2005), ως δευτερεύων των πατριαρχικών διακόνων (2005-2008). Το 2008 ο οικουμενικός πατριάρχης Βαρθολομαίος τον προχείρισε μέγα αρχιδιάκονο της Μεγάλης Εκκλησίας. Από τη θέση του Μέγα Αρχιδιακόνου, ήταν ο υπεύθυνος για τους Διακόνους και ιεροψάλτες της Αρχιεπισκοπής Κωνσταντινουπόλεως και για τον Σύνδεσμο Μουσικοφίλων Πέραν Κωνσταντινουπόλεως, για την προβολή της Εκκλησιαστικής Μουσικής.

Διετέλεσε Γραμματέας της Επιτροπής των Επαρχιών του Θρόνου ανά τον κόσμο και της Ορθοδόξου Ιεραποστολής, της Επιτροπής επί του Διαλόγου μετά της Ρωμαιοκαθολικής Εκκλησίας, της Επιτροπής Θείας Λατρείας και άλλων Συνοδικών Επιτροπών του Οικουμενικού Θρόνου. Από το έτος 2008 έως το 2013 μερίμνησε για την κάλυψη των υλικών αναγκών των απόρων πιστών της Πόλεως, συνεργαζόμενος με φιλόπτωχες αδελφότητες της Πόλεως.

Στις 15 Ιουλίου 2014, εξελέγη Μητροπολίτης Σηλυβρίας από την Αγία και Ιερά Σύνοδο του Οικουμενικού Πατριαρχείου, μετά από πρόταση του Οικουμενικού Πατριάρχη Βαρθολομαίου. Στις 27 Ιουλίου 2014 χειροτονήθηκε στον Πατριαρχικό Ναό Αγίου Γεωργίου στο Φανάρι Κωνσταντινουπόλεως Μητροπολίτης Σηλυβρίας, από τον Οικουμενικό Πατριάρχη Βαρθολομαίο, συμπαραστατούμενος από μητροπολίτες του Οικουμενικού Πατριαρχείου, του Πατριαρχείου Ιεροσολύμων, του Πατριαρχείου Σερβίας και της Εκκλησίας της Ελλάδος.

Το 2016 ήταν μέλος της αντιπροσωπείας του Οικουμενικού Πατριαρχείου στην Πανορθόδοξη Σύνοδο της Κρήτης.

## Παραπομπές


Μαξιμος
Κατηγορία:Έλληνες θεολόγοι
Κατηγορία:Ιεράρχες του Οικουμενικού Πατριαρχείου
Πανδημία COVID-19 στη Νότια Κορέα

Η πανδημία COVID-19 στη Νότια Κορέα είναι μέρος της παγκόσμιας πανδημίας της νόσου του κορονοϊού 2019 (COVID-19) που προκαλείται από τον SARS-CoV-2. Tο πρώτο κρούσμα ανακοινώθηκε στις 20 Ιανουαρίου. Ο αριθμός των επιβεβαιωμένων κρουσμάτων αυξήθηκε στις 19 Φεβρουαρίου κατά 20 και στις 20 Φεβρουαρίου κατά 58 ή 70, δίνοντας συνολικά 346 επιβεβαιωμένα κρούσματα στις 21 Φεβρουαρίου 2020, σύμφωνα με τα Κέντρα Ελέγχου και Πρόληψης Νοσημάτων της Κορέας (KCDC), με το ξαφνικό  να αποδίδεται κυρίως στον «Ασθενή 31» που συμμετείχε σε μια συγκέντρωση στον Χριστιανικό Ναό της Σκηνής του Μαρτυρίου στο Ντέγκου. Έως τις 9 Απριλίου 2020 η Νότια Κορέα είχε περίπου 10.423 κρούσματα και 204 θανάτους, με πάνω από 494.711 άτομα να έχουν ελεγχθεί, ποσοστό θνησιμότητας 1,95%, το οποίο είναι χαμηλότερο από το παγκόσμιο ποσοστό θνησιμότητας 4,34%. Η Νότια Κορέα εισήγαγε ένα από τα μεγαλύτερα και καλύτερα οργανωμένα προγράμματα ελέγχου στον κόσμο, μαζί με την Ταϊβάν και το Βιετνάμ. Ο ταχύς και εκτεταμένος έλεγχος που πραγματοποίησε η Νότια Κορέα κρίθηκε επιτυχής στον περιορισμό της εξάπλωσης της επιδημίας, χωρίς τη χρήση του δραστικού μέτρου λοκντάουν.  Παρά αυτά τα εξαιρετικά επιτυχημένα μέτρα, ωστόσο, σημειώθηκε σημαντική αύξηση του αριθμού των νέων κρουσμάτων τον Αύγουστο του 2020, με συναθροίσεις που συνδέονται με τις προτεσταντικές εκκλησίες στη μητροπολιτική περιοχή της Σεούλ.   

## Καταπολέμηση
Οι μολυσμένοι Νοτιοκορεάτες πρέπει να απομονωθούν σε κυβερνητικά καταφύγια. Τα τηλέφωνα και τα δεδομένα της πιστωτικής τους κάρτας χρησιμοποιούνται για τον εντοπισμό των προηγούμενων κινήσεών τους και την εύρεση των επαφών τους. Τα άτομα που βρέθηκαν κοντά στο μολυσμένο άτομο λαμβάνουν ειδοποιήσεις τηλεφώνου με πληροφορίες σχετικά με τις προηγούμενες κινήσεις τους. Όσοι τοποθετήθηκαν σε καραντίνα πρέπει να κατεβάσουν μια εφαρμογή που ειδοποιεί τους υπεύθυνους εάν ο ασθενής απομακρυνθεί από την καραντίνα. Οι παραβάτες τιμωρούνται έως και 2.400€.  Στις 24 Αυγούστου η χρήση μάσκας έγινε υποχρεωτική σε εξωτερικούς χώρους για πρώτη φορά, στην πρωτεύουσα Σεούλ.

## Παραπομπές


Νοτια Κορεα
Πανδημια COVID
Μαριάννα της Πρωσίας

Η **Μαριάννα της Πρωσίας** (*Marianne von Preußen*, 23 Αυγούστου 1913 - 1 Μαρτίου 1983) από τον Οίκο των Χοεντσόλερν ήταν κόρη του Φρειδερίκου Γουλιέλμου της Πρωσίας.

## Βιογραφία
Η *Μαριάννα Καικιλία Αυγούστα Φρειδερίκη Βιλελμίνη Ελισάβετ Ιωάννα* γεννήθηκε στις 23 Αυγούστου 1913 στο Κάμενς και ήταν το τρίτο παιδί και κόρη του Φρειδερίκου Γουλιέλμου της Πρωσίας και της Αγαθής του Χόενλοε-Σίλινγκσφυρστ.

Στις 30 Ιανουαρίου 1933 παντρεύτηκε τον Γουλιέλμο της Έσσης-Φίλιπσταλ-Μπάρχφελντ στο Μπαντ Τάμπαρς της Θουριγγίας. Μαζί απέκτησαν τρία παιδιά:
*τον Γουλιέλμο (γενν. το 1933-), παντρεύτηκε την Όντα Ματθίλδη φον Γκάρμισεν. 
*τον Χέρμαν (1935-2019), παντρεύτηκε την Μόνικα Στράχβιτς του Γκρος-Σάουκε και Κάμινετς.
*την Ιωάννα (γενν. 1937), παντρεύτηκε (1) τον Αλφόνσο Κουν και (2) τον Μπρούνο Ριεκ.

Απεβίωσε την 1η Μαρτίου 1983 στο Χερλεσχάουζεν σε ηλικία 69 ετών.

## Πρόγονοι

## Παραπομπές


*thePeerage.com - Marianne Prinzessin von Preußen
*L'Allemagne dynastique, Huberty, Giraud, Magdelaine, Reference: vol V page 254
*The Royal House of Stuart, London, 1969, 1971, 1976, Addington, A. C., Reference: page 299.

Κατηγορία:Οίκος των Χοεντσόλερν
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Σοφία του Ίζενμπουργκ

Η **Σοφία**, γερμ.: Sophie von Isenburg (γενν. 7 Μαρτίου 1978) από τον Οίκο του Ίζενμπουργκ είναι η σύζυγος του Γεωργίου Φρειδερίκου πρίγκιπα της Πρωσίας.

## Βιογραφία
Η *Σοφία Ιωάννα Μαρία* γεννήθηκε στις 7 Μαρτίου 1978 στην Φραγκφούρτη, και είναι κόρη του Φραγκίσκου Αλέξανδρου, πρίγκιπα του Ίζενμπουργκ και της Χριστίνας κόμισσας του Σάουρμα-Γελτς.

Σπούδασε Διοίκηση Επιχειρήσεων στο Πανεπιστήμιο του Φράιμπουργκ και στο Πανεπιστήμιο Humboldt του Βερολίνου και εργάζεται σε μια εταιρεία που προσφέρει συμβουλευτικές υπηρεσίες για μη κερδοσκοπικές επιχειρήσεις.

Στις 21 Ιανουαρίου 2011 αρραβωνιάστηκε τον Γεώργιο Φρειδερίκο, Πρίγκιπα της Πρωσίας. Στις 25 Αυγούστου 2011 παντρεύτηκαν με πολιτικό γάμο στο δημαρχείο του Πότσδαμ και στις 27 Αυγούστου 2011 έγινε ο θρησκευτικός τους γάμος στην Εκκλησία της Ειρήνης στο Πότσδαμ, για τον εορτασμό της 950ης επετείου από την ίδρυση του Οίκου των Χοεντσόλερν. Μαζί απέκτησαν τέσσερα παιδιά:
*τον Πρίγκιπα *Κάρολο Φρειδερίκο* Φραγκίσκο Αλέξανδρο (γενν. το 2013-), δίδυμος του Λουδοβίκου Φερδινάνδου
*τον Πρίγκιπα *Λουδοβίκο Φερδινάνδο* Χριστιανό Αλβέρτο (γενν. το 2013-), δίδυμος του Κάρολου Φρειδερίκου
*την Πριγκίπισσα *Έμμα Μαρία* Καρλότα Σοφία (γενν. το 2015-) 
*τον Πρίγκιπα *Ερρίκο* Αλβέρτο Ιωάννη Γεώργιο (γενν. το 2016-)

## Τίτλοι
***7 Μαρτίου 1978 - 25 Αυγούστου 2011**: Πριγκίπισσα Σοφία του Ίζενμπουργκ
***25 Αυγούστου 2011 - μέχρι σήμερα**: *Η Βασιλική Υψηλότητα* Πριγκίπισσα Σοφία της Πρωσίας, Πριγκίπισσα του Ίζενμπουργκ 

## Παραπομπές


Κατηγορία:Οίκος των Χοεντσόλερν
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Κάλλιστος (δούξ)

Ο **Κάλλιστος** ήταν βυζαντινός στρατηγός του 9ου αιώνα, άγιος της Ορθόδοξης εκκλησίας, ένας από τους 42 Μάρτυρες του Αμορίου. Είχε τα αξιώματα του πατρικίου, δουξ, σπαθάριος και κόμης των σχολών.

Ο Κάλλιστος καταγόταν από την Οικογένεια Μελισσηνών,  έδρασε επί αυτοκράτορα Θεόφιλου ο οποίος ήταν εικονομάχος και απαγόρευσε την λατρεία των εικόνων. Σε αντίθεση ο Κάλλιστος ήταν εικονόφιλος και διορίσθηκε από τον Θεόφιλο δούξ στην Κολώνεια που τότε ήταν ακόμα τούρμα, πολύ μακριά από την Κωνσταντινούπολη, για τον απομακρύνει από την πρωτεύουσα. Είναι ο πρώτος γνωστός δουξ του θέματος.

Το 844 ο Κάλλιστος από προδοσία Παυλικανών στρατιωτών του, παραδόθηκε στους Άραβες και εκτελέσθηκε μαζί με αιχμαλώτους από την Άλωση του Αμορίου που έγινε το 842. Η μνήμη του εορτάζεται από την ορθόδοξη εκκλησία στις 6 Μαρτίου.

## Παραπομπές


## Πηγές

* 
* 

Κατηγορία:Βυζαντινοί δούκες
Κατηγορία:Βυζαντινοί στρατηγοί
Κατηγορία:Βυζαντινοί διοικητές Θεμάτων
Κατηγορία:Βυζαντινοί Πατρίκιοι
Κατηγορία:Άγιοι της Ορθόδοξης Εκκλησίας
Κατηγορία:Οικογένεια Μελισσηνών
Κατηγορία:Βυζαντινοί τουρμάρχες
Κατηγορία:Βυζαντινοί του 9ου αιώνα
Κατηγορία:Εκτελεσθέντες Βυζαντινοί
Κατηγορία:Βυζαντινοί σπαθάριοι
Ιερά Μητρόπολις Κυζίκου

Η **Ιερά Μητρόπολις Κυζίκου** ήταν μια επαρχία (Μητρόπολη) του Οικουμενικού Πατριαρχείου. Η επισκοπή υπήρχε από το 325 έως το 1922 με έδρα της την Κύζικο και αργότερα την Αρτάκη. Συνορεύει με τη θάλασσα του Μαρμαρά στα βόρεια, τη Μητρόπολη Νικαίας στα ανατολικά, τις Μητροπόλεις Φιλαδελφείας και Εφέσου στα νότια, και τις Μητροπόλεις Δαρδανελλίων, Λαμψάκου και Περγάμου στα δυτικά. Ο τίτλος του *Μητροπολίτη Κυζίκου, υπερτίμου και εξάρχου παντός Ελλησπόντου* παραμένει κενός από το 1932. 

[thumb|right|250px|Ο Κωνσταντίνος, Μητροπολίτης Κυζίκου κατά τα έτη 1913-1922, εξελέγη Οικουμενικός Πατριάρχης το 1924 αλλά κρίθηκε [Ελληνοτουρκική ανταλλαγή πληθυσμών του 1923|ανταλλάξιμος και έζησε την υπόλοιπη ζωή του στην Ελλάδα.]] 
## Ιστορία
Η πόλη της Κυζίκου ιδρύθηκε στην ομώνυμη χερσόνησο στη θάλασσα του Μαρμαρά πριν από τον 10ο αιώνα π.Χ. ως αποικία Πελασγών από την Θεσσαλία. Η επισκοπή Κυζίκου ιδρύθηκε το 325, αρχικά υπό την τιμητική υπεροχή της Εφέσου. Από το δεύτερο μισό του 4ου αιώνα υπήχθη απευθείας στην Αρχιεπισκοπή Κωνσταντινουπόλεως ως μητρόπολη, έχοντας σημαντικό αριθμό επισκοπών. Στη Σύνοδο της Χαλκηδόνας (451) κατατάχθηκε στην πέμπτη τη τάξει θέση των μητροπόλεων του Πατριαρχείου Κωνσταντινουπόλεως και από τον 9ο ή 10ο αιώνα προβιβάστηκε στην τέταρτη. Αποτελούσε την εκκλησιαστική αρχή του Ελλησπόντου της Προποντίδας και του δυτικότερου τμήματος της Βιθυνίας κατά τη χιλιετία της βυζαντινής κυριαρχίας στην περιοχή. Σημαντικές πόλεις της ήταν η Πάνορμος, η Αρτεμέα, η Αυλοκρήνη και οι Αδριανούθυρες (μεταγενέστερα Μπαλίκεσιρ).

Τον 7ο αιώνα η Μητρόπολη είχε 12 επισκοπές, οι οποίες αυξήθηκαν σε 14 έως τον 12ο αιώνα. Από την εν Τρούλλω Σύνοδο (690/1) μέχρι και την εκλογή του Μητροπολίτη Γερμανού (705), η Μητρόπολη Κυζίκου μαζί με τις επισκοπές της υπήχθη στον Αρχιεπίσκοπο Κύπρου (και έκτοτε και «*νέας Ιουνστινιανής*») ο οποίος είχε με αυτοκρατορική εντολή μετακινηθεί εκεί.

Μετά την οθωμανική κατάκτηση, η Μητρόπολη αντιμετώπισε οικονομικές δυσχέρειες και ο αριθμός των επισκοπών της μηδενίστηκε σταδιακά ως τον 15ο αιώνα. Ταυτόχρονα, η Κύζικος εγκαταλείφθηκε, η έδρα της Μητρόπολης μεταφέρθηκε 8 χλμ βορειοδυτικά, στην Αρτάκη και της παραχωρήθηκαν περιοχές γειτονικών μητροπόλων. Το 1854, πυρκαγιά κατέστρεψε τον μητροπολιτικό ναό, και στη θέση του ανοικοδομήθηκε μεγαλύτερος, σε σχήμα τρουλαίας βασιλικής, με τοπικό χρωματιστό μάρμαρο.

Στις αρχές του 20ού αιώνα οι χριστιανοί ήταν συνολικά πάνω από 70.000, με 75 ορθόδοξες εκκλησίες σε λειτουργία και 109 ιερείς. Το 1913 αποσπάστηκαν από την Μητρόπολη Κυζίκου περιοχές των Δαρδανελλίων και αποτέλεσαν την χωριστή Μητρόπολη Δαρδανελλίων και Λαμψάκου. Τον Ιούνιο του 1920 η περιοχή καταλήφθηκε από τον ελληνικό στρατό, στα πλαίσια της Μικρασιατικής εκστρατείας, η οποία έληξε με την άτακτη υποχώρησή του τον Αύγουστο του 1922. Μετά την ανταλλαγή πληθυσμών μεταξύ Ελλάδας και Τουρκίας το 1923 δεν έμεινε καθόλου Ορθόδοξος πληθυσμός στα εδάφη της Μητρόπολης. 

### Επισκοπικός κατάλογος

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 
* 
* 
*  
* 
* 
* 
* 
* 
* 
* 
* 

Κυζικου

Κατηγορία:Κύζικος
Περιοχή Διατήρησης Νγκορονγκόρο

Το **Νγκορονγκόρο **είναι ένας πελώριος κρατήρας στην άκρη της σαβάνας Σερεγκέτι που εμφανίστηκε μετά την κατάρρευση ενός μεγάλου ηφαιστείου περίπου πριν 2,5 εκ. χρόνια. Βρίσκεται βορειοανατολικά της λίμνης Αιγιάσι και βορειοδυτικά της λίμνης Μανιάρα. 

Ο κρατήρας έχει βάθος 610 μ. και οι άκρες του υψώνονται μέχρι και 2286 μ. Η διάμετρός του κυμαίνεται από τα 17 μέχρι 21 χλμ. και συνολική έκταση ισούται περίπου 265 τετ.χλμ. Στον βυθό του κρατήρα βρίσκεται λίμνη Μαγκαντί. Ο κρατήρας αυτός θεωρείται μοναδικός επειδή με την πάροδο του χρόνου εδώ διαμορφώθηκε το δικό τους περιβάλλον για πολλά είδη ζωών τα οποία δεν έχουν δυνατότητα να εγκαταλείψουν την περιοχή.

## Παραπομπές

## Εξωτερικοί σύνδεσμοι

* Επίσημη ιστοσελίδα του Νγκορονγκόρο 

Νγκορονγκόρο
Νγκορονγκόρο
Κατηγορία:Ηφαίστεια της Τανζανίας
Αρχοντία της Κολωνείας

Η **Αρχοντία ή Αρχοντάτο της Κολωνείας** ήταν διοικητική διαίρεση, κατώτερη από το Θέμα που δημιουργήθηκε και διατηρήθηκε τον 9ο αιώνα στην Κολωνεία της Μικράς Ασίας. 

Δημιουργήθηκε στις αρχές του 9ου αιώνα αντικαθιστώντας την τούρμα Κολωνείας , μέχρι το 863 είχε αναβαθμιστεί στο Θέμα Κολωνείας. έδρα του αρχοντάτου ήταν η πόλη της Κολωνείας χτισμένη σε φυσική οχυρή θέση όπου περιβαλλόταν απο ισχυρά τείχη που είχε χτίσει ο Ιουστινιανός. Γνωστός άρχων, γνωστός από μολυβδόβουλο , ήταν ο Γρηγόριος.

## Παραπομπές


Κατηγορία:Αρχοντάτα της Βυζαντινής Αυτοκρατορίας